پاویل آداموویچ

پاول بوگدان آداموویچ (؛ 2 نومبر 1965 گدانسک – 14 جنوری 2019 گدانسک) پولینڈ کے ایک قانون دان اور سیاست دان تھے۔ وہ 20 سال تک مسلسل 6 مرتبہ گدانسک شہر کے میئر رہے۔
انھوں نے گدانسک یونیورسٹی سے قانون کی تعلیم حاصل کی اور اسی یونیورسٹی میں طلبہ تحریک میں شامل ہو کر 80 کی دہائی میں اپنے سیاسی سفر کا آغاز کیا۔1988 کی ہڑتال میں آداموویچ کا اہم کردار تھا۔ 

وہ سوک پلیٹ فارم نامی سیاسی جماعت کے رکن تھے اور 1990 میں گدانسک شہر کی کونسل کے رکن اور منتخب ہوئے 1998 تک اسی عہدے پر رہے بعد ازاں شہر کے میئر منتخب ہوئے۔

آداموویچ نے سال 2018 میں 64.8 فیصد حمایت کے ساتھ ایک بار پھر سے میئر کا انتخاب جیتا اس سے پہلے 10 نومبر 2002 کو وہ 72 فیصد حمایت کے ساتھ دوسری مرتبہ میئر منتخب ہوئے تھے۔
۔

آداموویچ 14 جنوری 2019 بعد عصر گدانسک میں ہونے والے گریٹ آرکسٹرا فار کرسمس چیریٹی میں شریک تھے کہ ایک ستائیس سالہ چاقو بردار شخص نے ان پر حملہ کر دیا جس کے نتیجے میں وہ شدید زخمی ہو گئے۔ انھیں فوری طور پر اسپتال منتقل کیا گیا جہاں پانچ گھنٹے تک ان کا آپریشن جاری رہا لیکن وہ دل اور اندرونی اعضاء پر لگنے والے شدید زخموں کی وجہ سے جانبر نہ ہو سکے اور اسی دن انتقال کر گئے۔

 حوالہ جات 

زمرہ:اکیسویں صدی کے پولش سیاست دان
زمرہ:بیسویں صدی کے پولش سیاست دان
زمرہ:پولینڈ میں مقتول افراد
زمرہ:سیاست میں 2019ء
زمرہ:مقتول پولش سیاست دان
زمرہ:پولش رومن کیتھولک
زمرہ:پولینڈ میں تیز دھار ہتھیار سے اموات
زمرہ:پولش وکلاء
زمرہ:تیز دھار ہتھیار سے اموات